text: arx_Not/180912171618_BIG_705172620090618_03.jpg
  arx_Not/180912172012_BIG_869174708090718_03.jpg
  arx_Not/180912171638_BIG_580181708090718_03.jpg
  Aquest dilluns 10 de setembre es restablirà el servei de trens entre les estacions de Can Feu | Gràcia i Sant Quirze de la línia del Vallès dels Ferrocarrils de la Generalitat de Catalunya (FGC) afectades durant els mesos d'estiu per la realització de les obres d'integració urbana de la línia als barris de Can Feu i Gràcia de Sabadell. Avui han visitat l'estat dels treballs el vicepresident del Govern i conseller d'Economia, Pere Aragonès; el secretari d'Infraestructures i Mobilitat, Isidre Gavín; el president d'FGC, Ricard Font; el President i Conseller Delegat d´Infraestructures.cat, Sr. Joan Jaume Oms i l'alcalde de Sabadell, Maties Serracant. L'intens ritme de treball ha permès avançar en el restabliment del servei un dia respecte la previsió inicial, de manera que dilluns les noves vies, ja definitives i cobertes, entren en funcionament.
  Les obres d'integració urbana dels FGC a Sabadell, es van iniciar amb un pressupost de 19 MEUR (sense IVA), el gener passat i consisteixen en el cobriment de les vies del ferrocarril en un tram de 375 metres que fins ara discorria en superfície. L'obra permet millorar la permeabilitat i la mobilitat a l'entorn de la línia d'FGC i crear, alhora, un nou espai per a l'ús ciutadà.
  D'altra banda, s´han realitzat diverses obres de millora també durant els mesos d'estiu a la línia del Vallès. D'una banda s'han realitzat treballs per reduir la contaminació acústica del pas dels trens per Sant Cugat mitjançant la renovació de quatre aparells de via i també s'han realitzat millores en la infraestructura del túnel de la Universitat Autònoma.